ประกาศเจ้าพนักงานจราจรจังหวัดเชียงรายเรื่องกำหนดอัตราความเร็วของรถในทาง ในเขตเมือง อำเภอเมืองเชียงราย จังหวัดเชียงราย ด้วยคณะอนุกรรมการจัดระบบการจราจรทางบกจังหวัดเชียงรายได้ประชุมเมื่อวันที่ ๕ มิถุนายน ๒๕๖๐ มีมติคัดเลือกถนนที่มีความเสี่ยงต่อการเกิดอุบัติเหตุทางถนนในเขตเมืองอำเภอเมืองเชียงรายจังหวัดเชียงราย จำนวน ๔ เส้นทาง ได้แก่ ถนนพหลโยธิน ถนนสาย จ๓ผังเมืองรวมเชียงราย ถนนสายเด่นห้า - ดงมะดะ และ ถนนสายเชียงราย - เทิงเพื่อกำหนดความเร็วที่เหมาะสมกับพื้นที่ชุมชนฉะนั้นเพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุอาศัยอำนาจตามความในมาตรา ๑๓๙ (๖) แห่งพระราชบัญญัติจราจรทางบก พ.ศ. ๒๕๒๒และคำสั่งกระทรวงมหาดไทย ที่ ๕๒๙/๒๕๕๕ ลงวันที่ ๗ กันยายน ๒๕๕๕ เรื่องแต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ จึงประกาศไว้ดังนี้ข้อ ๑ ถนนพหลโยธิน (ทางหลวงแผ่นดินหมายเลข ๑)ตั้งแต่แยกท่าอากาศยานแม่ฟ้าหลวง กิโลเมตรที่ ๙๓๙+๐๐๐ ผ่านตลาดบ้านดู่ผ่านแยกหน้ามหาวิทยาลัยราชภัฏเชียงราย จนถึงจุดกลับรถจุดแรก กิโลเมตรที่ ๙๔๒+๐๐๐รวมระยะทาง ๓ กิโลเมตร กำหนดอัตราความเร็วของรถในทาง ดังต่อไปนี้(๑)สำหรับรถบรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัมหรือรถบรรทุกคนโดยสาร ให้ใช้ความเร็วไม่เกิน ๕๐ กิโลเมตรต่อชั่วโมง(๒)สำหรับรถยนต์อื่นนอกจากรถที่ระบุไว้ใน (๑) ขณะที่ลากจูงรถพ่วงรถยนต์บรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัมหรือรถยนต์สามล้อ ให้ใช้ความเร็วไม่เกิน ๔๕ กิโลเมตรต่อชั่วโมง(๓)สำหรับรถยนต์อื่นนอกจากรถที่ระบุไว้ใน (๑) หรือ (๒) หรือรถจักรยานยนต์ให้ใช้ความเร็วไม่เกิน ๕๐ กิโลเมตรต่อชั่วโมงข้อ ๒ ถนนสายเด่นห้า - ดงมะดะ(ทางหลวงแผ่นดินหมายเลข ๑๒๑๑) ตั้งแต่แยกเด่นห้า กิโลเมตรที่ ๘+๐๐๐ ผ่านทางแยกเข้าหมู่บ้านลานทองจนถึงหน้าโรงเรียนสามัคคีวิทยาคม ๒ กิโลเมตรที่ ๑๕+๒๐๐ รวมระยะทาง ๗.๒ กิโลเมตรและ ถนนสาย จ๓ ผังเมืองรวมเชียงราย (ทางหลวงชนบท ชร ๕๐๒๓) ตั้งแต่แยกดอยสะเก็นกิโลเมตรที่ ๘+๐๑๘ ผ่านแยกสนามกีฬา ผ่านโรงเรียนเทศบาล ๖ จนถึงแยกศูนย์ราชการกิโลเมตรที่ ๑๒+๑๒๔ รวมระยะทาง ๔.๑๐๖ กิโลเมตร กำหนดอัตราความเร็วของรถในทางดังต่อไปนี้(๑)สำหรับรถบรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัมหรือรถบรรทุกคนโดยสาร ให้ใช้ความเร็วไม่เกิน ๖๐ กิโลเมตรต่อชั่วโมง(๒) สำหรับรถยนต์อื่นนอกจากรถที่ระบุไว้ใน (๑)ขณะที่ลากจูงรถพ่วง รถยนต์บรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัม หรือรถยนต์สามล้อ ให้ใช้ความเร็วไม่เกิน ๔๕กิโลเมตรต่อชั่วโมง(๓) สำหรับรถยนต์อื่นนอกจากรถที่ระบุไว้ใน (๑) หรือ (๒) หรือรถจักรยานยนต์ ให้ใช้ความเร็วไม่เกิน ๖๐ กิโลเมตรต่อชั่วโมงข้อ ๓ ถนนสายเชียงราย - เทิง(ทางหลวงแผ่นดินหมายเลข ๑๐๒๐) ตั้งแต่บ้านห้วยสักกิโลเมตรที่ ๑๕+๓๐๐ จนถึงโค้งโป่งเกลือ กิโลเมตรที่ ๓๑+๐๐๐รวมระยะทาง ๑๕.๗ กิโลเมตร กำหนดอัตราความเร็วของรถในทางดังต่อไปนี้(๑) สำหรับรถบรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัม หรือรถบรรทุกคนโดยสาร ให้ใช้ความเร็วไม่เกิน ๔๐กิโลเมตรต่อชั่วโมง(๒) สำหรับรถยนต์อื่นนอกจากรถที่ระบุไว้ใน (๑)ขณะที่ลากจูงรถพ่วง รถยนต์บรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัม หรือรถยนต์สามล้อ ให้ใช้ความเร็วไม่เกิน ๔๐กิโลเมตรต่อชั่วโมง(๓) สำหรับรถยนต์อื่นนอกจากรถที่ระบุไว้ใน (๑) หรือ (๒) หรือรถจักรยานยนต์ ให้ใช้ความเร็วไม่เกิน ๔๐ กิโลเมตรต่อชั่วโมงข้อ ๔[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๕ ข้อบังคับ ประกาศ หรือ ระเบียบใดที่ขัดหรือแย้งกับประกาศฉบับนี้ ให้ยกเลิกโดยให้ใช้ประกาศฉบับนี้แทนประกาศ ณ วันที่ ๑๒ ตุลาคม พ.ศ.๒๕๖๐พลตำรวจตรี ยุทธชัย พัวประเสริฐรักษาราชการแทนผู้บังคับการตำรวจภูธรจังหวัดเชียงรายเจ้าพนักงานจราจรจังหวัดเชียงรายปวันวิทย์/จัดทำ๓ กันยายน๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๗๒ ง/หน้า ๗/๑๘ กรกฎาคม ๒๕๖๑